吳若希囡囡「神秘樣」 曝光網民大讚靚女
2024年04月25日 11:01
東網電視
更多新聞短片
育有一子一女的吳若希(Jinny)一直被指重女輕男,皆因她在社交網大方分享細仔Kylian的正面相,但對長女淼淼(Giselle)就高度保護,就算上載和囡囡的親子照,都習慣幫囡囡雙眼睛打格,或揀未不見全貌的照片,避免囡囡真面目曝光。
而4月23日正是寶貝女的7歲生日,她一如以往為愛女開生日會慶生,並在社交網上載戴上生日眼鏡的女兒新相,又寫長文向她「最愛最愛最愛最愛,最乖最乖最乖最乖,最貼心最貼心最貼心的女兒」發表愛的宣言:「諗咗好耐應該同你講咩,喺你小時候,對你可能有好多期望,希望你開心,希望你快樂,希望你善良,希望你勇敢。但係漸漸地發現,我希望你做到嘅嘢,你全部都做到,有好多我唔expect你會做到嘅嘢,你都做到!睇住你慢慢進步,做媽咪嘅真係好安慰。」又指日後會做女兒的好朋友,其耳朵隨時候命當愛女的聆聽者。
而Jinny的富二代老公Alex亦上載一家四口,不過並非女兒獨照,而是一家四口,相中見Jinny兩公婆,還有細仔Kylian齊肉緊咀爆壽星女,只是Giselle沒有遮眼,且角度都頗正面,令囡囡的「神秘樣」曝光,不少網民大讚小Giselle靚女,愈大愈似媽咪Jinny。